
Friss fokhagyma és különböző fokhagyma készítmények antimikrobiális hatásának összehasonlítása

A fokhagyma erős antimikrobiális és antivirális tulajdonsággal rendelkezik, amit a népi gyógyászatban évszázadok óta használnak. A fokhagymában különböző típusú hatóanyagok felelősek ezért a jótékony hatásáért, de ezek okozzák a gyógynövény átható illatát és ízét is. Sokan szeretnék élvezni a fokhagyma nyújtotta előnyöket, de az erős aromája miatt nem tudják. Számukra fejlesztették ki a különböző típusú fokhagyma készítményeket, melyek a gyártók szerint hasonló hatással rendelkeznek, mint a friss fokhagyma. Dolgozatomban nyers fokhagyma és három fokhagyma készítmény antimikrobiális hatását vizsgáltam kilenc mikroorganizmussal szemben, majd hasonlítottam össze. Eredményeink szerint a készítmények majdnem olyan jó hatást mutattak, mint a friss fokhagyma. Általánosságban elmondhatjuk, hogy a fokhagyma készítmények többnyire megőrzik a nyers fokhagyma hatásait.



